
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	              Bucureşti, 8.03.2022            

              PLx 47/2022


AVIZ
Asupra Proiectului de Lege pentru aprobarea Ordonanţei de urgenţei a Guvernului nr.7/2022 privind stabilirea unor măsuri pentru aplicarea Regulamentului de punere în aplicare (UE) 2015/1998 din 5 noiembrie 2015 de stabilirre a măsurilor detaliate de implementare a standardelor de bază comune în domeniul securităţii aviaţiei, aşa cum a fost modificat prin Regulamentul de punere în aplicare (UE) 2019/103 al Comisiei din 23 ianuarie 2019
    În conformitate cu prevederile art.95 și 117 alin. (3) din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege pentru aprobarea Ordonanţei de urgenţei a Guvernului nr.7/2022 privind stabilirea unor măsuri pentru aplicarea Regulamentului de punere în aplicare (UE) 2015/1998 din 5 noiembrie 2015 de stabilirre a măsurilor detaliate de implementare a standardelor de bază comune în domeniul securităţii aviaţiei, aşa cum a fost modificat prin Regulamentul de punere în aplicare (UE) 2019/103 al Comisiei din 23 ianuarie 2019, cu adresa nr. PLx 47, înregistrat cu nr. 4c-13/94 din data de 22 februarie 2022.
   Potrivit dispoziţiilor art.75 din Constituţia României, republicată, şi ale art.91 alin. (8) pct. 2 din Regulamentul Camerei Deputaţilor, republicat, Camera Deputaţilor este primă Cameră sesizată.
   Proiectul de Lege are ca obiect de reglementare stabilirea unor măsuri pentru aplicarea Regulamentului de punere în aplicare (UE) 2015/1998 din 5 noiembrie 2015 de stabilire a măsurilor detaliate de implementare a standardelor de bază comune în domeniul securităţii aviaţiei, aşa cum a fost modificat prin Regulamentul de punere în aplicare (UE) 2019/103 al Comisiei din 23 ianuarie 2019. Astfel, intervenţiile legislative vizează stabilirea entităţilor responsabile cu efectuarea verificărilor standard şi aprofundate a antecedentelor persoanelor care urmează să aplice măsuri de securitate a aviaţiei civile sau care sunt responsabile cu controlul/monitorizarea acestor măsuri, stabilirea nivelului de decizie în cazul determinării categoriilor de persoane care necesită o verificare aprofundată a antecedentelor, altele decât categoriile pentru care o asemenea verificare este obligatorie în conformitate cu dispoziţiile anexei la Regulamentul de punere în aplicare (UE) 2019/103, stabilirea criteriilor generale care să stea la baza emiterii unui aviz nefavorabil în cazul unei evaluări aprofundate, precum şi crearea cadrului legal necesar coordonării interinstituţionale în vederea implementării cerinţelor legislative europene referitoare la verificarea aprofundată a antecedentelor. 
      Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut inițiativa legislativă în şedinţa din 8 martie 2022.
   Membrii Comisiei au examinat inițiativa legislativă supusă avizării, expunerea de motive, avizul favorabil al Consiliului Legislativ și hotărârea de adoptare a Consiliului Suprem de Apărare a Țării, din 8 februarie 2022.
   În urma dezbaterilor s-a hotărât, cu unanimitate de voturi, avizarea favorabilă a proiectului de lege.
   Proiectul de Lege face parte din categoria legilor organice.

